b'\n_START_ARTICLE_\nPolitikk i Trondheim\n_START_PARAGRAPH_\nTrondheim bystyre besto av 85 representanter fordelt p\xc3\xa5 11 partier i perioden 2007\xe2\x80\x9311. Fra oktober 2011 er antallet representanter redusert til 67, og 10 partier er representert. _NEWLINE__NEWLINE_ _NEWLINE_\xe2\x96\x88\xe2\x96\x88\xc2\xa0R\xc3\xb8dt (2)_NEWLINE_\xe2\x96\x88\xe2\x96\x88\xc2\xa0Sosialistisk Venstreparti (4)_NEWLINE_\xe2\x96\x88\xe2\x96\x88\xc2\xa0Arbeiderpartiet (28)_NEWLINE_\xe2\x96\x88\xe2\x96\x88\xc2\xa0Senterpartiet (2)_NEWLINE_\xe2\x96\x88\xe2\x96\x88\xc2\xa0Milj\xc3\xb8partiet De Gr\xc3\xb8nne (5)_NEWLINE_\xe2\x96\x88\xe2\x96\x88\xc2\xa0Kristelig Folkeparti (2)_NEWLINE_\xe2\x96\x88\xe2\x96\x88\xc2\xa0Venstre (4)_NEWLINE_\xe2\x96\x88\xe2\x96\x88\xc2\xa0H\xc3\xb8yre (14)_NEWLINE_\xe2\x96\x88\xe2\x96\x88\xc2\xa0Fremskrittspartiet (4)_NEWLINE_\xe2\x96\x88\xe2\x96\x88\xc2\xa0Pensjonistpartiet(4)_NEWLINE_Kommunen har Norges st\xc3\xb8rste bystyre og styres etter formannskapsmodellen._NEWLINE_Flertallskonstellasjon besto fra 2003 til 2011 av Arbeiderpartiet, Sosialistisk Venstreparti, Milj\xc3\xb8partiet De Gr\xc3\xb8nne og Senterpartiet.  Etter valget i 2011 er ogs\xc3\xa5 Kristelig Folkeparti trukket inn i flertallalliansen. _NEWLINE_Firepartisamarbeidet ble etablert for \xc3\xa5 erstatte byens H\xc3\xb8yre-dominerte politiske ledelse som kom til makten i valget i 1989, f\xc3\xb8rst to perioder under den popul\xc3\xa6re ordf\xc3\xb8rer Marvin Wiseth som skaffet H\xc3\xb8yre den s\xc3\xa5kalte \xc2\xabMarvin-effekten\xc2\xbb med betydelig framgang, deretter en periode med Anne Kathrine Slung\xc3\xa5rd. H\xc3\xb8yre gikk kraftig tilbake ved kommunestyrevalget i 2003 og gav posisjonen som byens st\xc3\xb8rste parti tilbake til Ap._NEWLINE_Kommunevalget i 2007 ble en tillitserkl\xc3\xa6ring til ordf\xc3\xb8rer Ottervik og hennes politiske samarbeidspartiere ettersom partienes oppslutning \xc3\xb8kte og flertallet i bystyret ble styrket. Arbeiderpartiet og De Gr\xc3\xb8nne gikk mer fram enn det SV og Senterpartiet gikk tilbake. H\xc3\xb8yre gikk ut av valget med sitt d\xc3\xa5rligste resultat siden andre verdenskrig. Fremskrittspartiet gikk noe fram, men til lavere niv\xc3\xa5 enn p\xc3\xa5 landsbasis._NEWLINE_Ved valget i 2011 \xc3\xb8kte H\xc3\xb8yre kraftig p\xc3\xa5 bekostning  av Fremskrittspartiet, mens Arbeiderpartiet  beholdt en sterk oppslutning, til tross for en liten prosentvis tilbakegang. Av de fire samarbeidende partiene var det bare MDG som \xc3\xb8kte sin prosentvise oppslutning, alle de  andre gikk tilbake s\xc3\xa5vel i oppslutning  som i mandat-tall, noe som hadde sammenheng med reduksjonen i antallet plasser.   P\xc3\xa5 borgerlig  side hadde Venstre framgang ved siden av H\xc3\xb8yre.\n_START_SECTION_\nOrdf\xc3\xb8rer\n_START_PARAGRAPH_\nSiden 2003 har Rita Ottervik fra Arbeiderpartiet v\xc3\xa6rt ordf\xc3\xb8rer. Valget av Ottervik i 2003 gjorde slutt p\xc3\xa5 13 \xc3\xa5r med borgerlig styre med H\xc3\xb8yres Marvin Wiseth (1990\xe2\x80\x9398) og Anne Kathrine Slung\xc3\xa5rd (1998\xe2\x80\x932003).'